《京城苦热》
宋代·姚勉

羲和鞭日就地行，祝融张伞烧空明。
钱塘人家苦逼仄，行立坐卧皆如蒸。
清宫水殿山峨雪，夜饮相携冰玉洁。
温泉浴罢清风来，太液池边芰荷月。
王公甲第连云霄，松泉竹石秋萧萧。
龙皮浅沁寒坐客，骊珠直上清尘嚣。
天上清凉不知暑，炎热人间徒自苦。
亦有江南云水乡，胡不归欤钓烟雨。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。